MT
22.5.2023
Il-Ġurnal Uffiċjali tal-Unjoni Ewropea
L 134/101
ANNESS 3
ABBOZZ
DIKJARAZZJONI UNILATERALI MIR-RENJU UNIT FIL-KUMITAT KONĠUNT STABBILIT MILLFTEHIM DWAR IL-ĦRUĠ TAR-RENJU UNIT TAL-GRAN BRITTANJA U L-IRLANDA TA’ FUQ MILL-UNJONI EWROPEA U MILL-KOMUNITÀ EWROPEA TAL-ENERĠIJA ATOMIKA ta’ .../2023 dwar is-sorveljanza tas-suq u l-infurzar Ir-Renju Unit ifakkar fl-impenn tiegħu li jiżgura sistema robusta ta’ sorveljanza tas-suq u infurzar fil-kuntest talarranġamenti uniċi miftiehma mal-Unjoni Ewropea f’konformità mal-Qafas ta’ Windsor (9) biex jiġi protett il-kummerċ fissuq intern tar-Renju Unit, u l-post tal-Irlanda ta’ Fuq fit-territorju doganali tar-Renju Unit, filwaqt li tiġi żgurata l-integrità tas-suq intern u l-unjoni doganali tal-Unjoni Ewropea.
Ir-Renju Unit jissottolinja li jrid ikun hemm infurzar robust biex jiġi żgurat li n-negozjanti ma jkunux qed jabbużaw minn dawn l-arranġamenti kummerċjali interni ġodda tar-Renju Unit biex jittrasportaw il-merkanzija fl-Unjoni Ewropea.
Sorveljanza tas-suq Ir-Renju Unit jirrikonoxxi r-rwol importanti tas-sorveljanza tas-suq, u l-ħidma tal-awtoritajiet tas-sorveljanza tas-suq u awtoritajiet kompetenti oħra, biex jintlaħqu dawn l-objettivi.
Għalhekk, ir-Renju Unit ser ikompli jiżgura li dawk l-awtoritajiet iwettqu programm ta’ attivitajiet li jixprunaw is-sikurezza u l-konformità, inkluż li jaħdmu man-negozji biex jiżguraw li jkunu konxji tal-obbligi tagħhom, jivvalutaw id-dokumentazzjoni u jivverifikaw il-prodotti fis-suq fejn rilevanti.
Ir-Renju Unit ser ikompli: — jibni l-kapaċità u l-kapaċità fost l-awtoritajiet tas-sorveljanza tas-suq u awtoritajiet kompetenti oħra; — itejjeb il-metodoloġiji għall-valutazzjoni tar-riskju għas-sikurezza tal-prodotti; — jiżgura li l-awtoritajiet rilevanti jkollhom is-setgħat meħtieġa biex iwettqu attività ta’ monitoraġġ effettiv fil-kuntest talfruntiera internazzjonali bejn ir-Renju Unit u l-Unjoni Ewropea; — jappoġġa attivitajiet ibbażati fuq ir-riskju u bbażati fuq l-intelligence mill-awtoritajiet rilevanti, inklużi awditi, spezzjonijiet u kontrolli fuq il-post xierqa, biex tiġi vverifikata l-konformità mar-rekwiżiti applikabbli; — juża intelligence u ġbir ta’ data robusti biex jiżgura bażi ta’ evidenza dettaljata għall-identifikazzjoni ta’ riskji emerġenti, inkluż ta’ movimenti possibbli fl-Unjoni Ewropea; — juża informazzjoni preċiża u dettaljata biex tinforma d-deċiżjonijiet ta’ politika u ta’ infurzar; u — jikkondividi u jirċievi informazzjoni permezz ta’ kwalunkwe sistema tal-IT rilevanti dwar l-attivitajiet ta’ konformità talawtoritajiet tas-sorveljanza tas-suq u awtoritajiet kompetenti oħra.
Ir-Renju Unit ser ikompli jappoġġa wkoll il-kooperazzjoni mal-awtoritajiet tas-sorveljanza tas-suq fi swieq oħra, permezz tal-Uffiċċju Uniku ta’ Kollegament għas-sorveljanza tas-suq.
Infurzar Infurzar robust mhux ser jinvolvi verifiki jew kontrolli ġodda fil-fruntiera bejn l-Irlanda ta’ Fuq u l-Irlanda, iżda ser ifisser attività msaħħa mill-awtoritajiet rilevanti tar-Renju Unit, f’konformità mal-aħjar prattika internazzjonali, mal-Unjoni Ewropea u l-awtoritajiet tal-Istati Membri fejn xieraq, sabiex jiġu protetti s-suq intern tar-Renju Unit u s-suq intern u l-unjoni doganali tal-Unjoni Ewropea, u jiġu indirizzati b’mod robust l-attività illegali u l-kuntrabandu, inkluż minn gruppi kriminali organizzati.
(9) Ara d-Dikjarazzjoni Konġunta Nru XX/2023.